section_heading: Ulice u okolini Alifakovca
paragraph_text: Predjel grada kroz koji vodi ta ulica poznat je pod imenom Alifakovac; obuhvaća još niz tamošnjih ulica i ima znatnu povijest, a danas i turističku vrijednost. Slijedeći narodnu etimologiju, ime je nastalo po Ali Ufaku ( „Alija Niski“), legendarnom šejhu iz starije historije Sarajeva, koji je, po tradiciji, i pokopan na alifakovačkom groblju. Pomenutog Ali Ufaka ovjekovječio je u bosanskohercegovačkoj književnosti Vladimir Tmuša. Slijedeći pak puteve nauke, ta etimologija nije tačna zbog jednostavnog razloga, zato što u turskom jeziku nije moglo postojati ime s pridjevom iza imenice. Zaista, kraj je dobio ime Alifakovac po Ali- fakihu, sarajevskom pravniku i učenjaku iz druge polovine 15. stoljeća, koji je u svojstvu svjedoka naveden u Gazi Isa begovoj zakladnoj povelji 1462. godine.